CORRECCIÓN DE ERROS. Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convocan para o ano 2018.
Consellería do Medio Rural — III. Outras disposicións — 15/03/2018

Advertidos erros na citada orde, publicada no
Diario Oficial de Galicia
núm. 17, do 24 de xaneiro de 2018, cómpre efectuar as correccións que se indican a continuación.
Un. No artigo 3.15, onde di: «aproveitamento final», debe dicir: «aproveitamento final ou claras».
Dous. No artigo 8.2, onde di: «excepción feita dos arrendamentos e dereitos de superficie para xestión diferenciada», debe dicir: «excepción feita dos actos de disposición (distintos das servidumes) para xestión diferenciada».
Tres. No artigo 21 falta o número 7, que aclara a aplicación do baremo C en montes en que unha parte ten xestión pública e a outra parte xestión privada. Este número di:
«7. Para a aplicación do baremo establecido no artigo 21.2.C, letras g) a k), non se concederán puntos para redactar proxectos de ordenación sobre montes que sexan integramente de xestión pública, pero si terán dereito aos puntos que corresponda aqueles montes que tamén teñan unha xestión privada. Nestes casos, o investimento virá determinado de acordo co establecido no artigo 23.6.».
Catro. O artigo 31.2.a.1º debe dicir: «A superficie de ordenación do instrumento é igual ou maior que a superficie de ordenación concedida; en caso de ser inferior, admitirase unha tolerancia do 10 %. En ningún caso a diferenza entre as superficies de ordenación (do instrumento e concedida) modificará a contía da subvención por este concepto.».
Cinco. O artigo 31.7.b) debe dicir:
«b) De non completarse o instrumento de ordenación ou xestión forestal, admitirase unha xustificación parcial do instrumento, valorada nun 50 % da contía da subvención para este concepto, que se fará mediante a presentación en XORFOR-subvencións das capas vectoriais e planos que a continuación se indican:
1º. Capa «A1.PlanoSituacion.zip».
2º. Capa «A2.PlanoParcCatastrais.zip».
3º. Capa «A3.PlanoCualUrb.zip».
4º. Capa «B1.PlanoLimDanos.zip».
5º. Capa «B2.PlanoLimHidrograficas.zip».
6º. Capa «B3.PlanoOutrasLim.zip».
7º. Plano «A1.ImaxePlanoSituacion-AX-H/V.pdf».
8º. Plano «A2.ImaxePlanoParcCatastrais-AX-H/V.pdf».
9º. Plano «A3.ImaxePlanoCualUrb-AX-H/V.pdf».
10º. Plano «B1.ImaxePlanoLimDanos-AX-H/V.pdf».
11º. Plano «B2.ImaxePlanoLimHidrograficas-AX-H/V. pdf».
12º. Plano «B3.ImaxePlanoOutrasLim-AX-H/V.pdf».
Cada capa conterá como mínimo 4 arquivos (.shp, .shx, .dbf, .prj) que se presentarán comprimidos en formato .ZIP e deberán estar no sistema de coordenadas ETRS 1989 UTM ZONA 29 N (cod. EPSG: 25829), seguindo tanto para a súa estrutura como para a súa codificación as Instrucións para a estrutura e codificación da cartografía dos instrumentos de xestión definidos no Decreto 52/2014, dispoñible na epígrafe de axuda da aplicación de Xestión e Ordenación Forestal (XORFOR), á que se accede no seguinte enderezo: http://mediorural.xunta.gal/es/institucional/oficina_virtual/servicios_de_montes/.
Estas capas deberán ser previamente validadas no programa de Xestión e Ordenación Forestal no enderezo anteriormente mencionado.
Os planos presentaranse a unha escala entre 1:5.000 e 1:10.000, en formato A0, A1, A2, A3 ou A4, orientación horizontal H ou vertical V. Para darse por válidos incluirán os logotipos e lemas dos organismos que financian as subvencións seguindo os requisitos establecidos na Estratexia de información e publicidade do PDR 2014_2020 de Galicia.».
Como consecuencia do desenvolvemento da aplicación XORFOR-Subvencións é necesario modificar a estrutura das táboas de atributos incluídas no anexo X. Para facilitar o seu uso, substitúese o devandito anexo polo que aquí se publica.
Esta corrección de erros non afecta o prazo establecido na referida orde para a presentación de solicitudes.
A información xeográfica descrita no anexo XIII presentarase mediante capas en formato
shape
cuxas táboas de atributos se describen neste anexo. Todas as capas son de tipo poligonal.
A. Táboa de atributos da capa de parcelas catastrais.
Os tipos de propiedade son os seguintes:
Asociada á táboa de atributos incluirase unha táboa cuxa estrutura se presenta a continuación. Ambas estarán vinculadas polo campo REFCAT.
B. Táboa de atributos da capa de danos causados por incendios forestais, organismos nocivos ou vendavais.
Shape
coas superficies que presentan danos causados por incendios forestais, os organismos nocivos sinalados no número 12 do artigo 3 (lista de especies de organismos nocivos para as plantas que poidan provocar unha catástrofe) ou vendavais, durante os dous (2) últimos anos.
C. Táboa de atributos da capa de parroquias de alta actividade incendiaria.
Shape
coas superficies situadas en parroquias de alta actividade incendiaria.
D. Táboa de atributos da capa de zonas de medio risco e zonas de alto risco de incendio forestal.
Shape
coas superficies situadas en zonas de medio risco e zonas de alto risco de incendio forestal.
E. Táboa de atributos da capa de masas consolidadas de frondosas autóctonas.
Shape
das masas consolidadas de frondosas autóctonas inscritas no seu rexistro que se vexan afectadas total ou parcialmente polo instrumento. No caso de masas consolidadas de frondosas autóctonas, segundo o descrito no artigo 93.1 da Lei 7/2012, que aínda non estivesen rexistradas, establecerase o perímetro da masa cuxa inscrición no rexistro se solicitará, para os efectos de comprobar a viabilidade da súa futura inscrición.
F. Táboa de atributos da capa de Rede Natura 2000.
Shape
do ámbito de Rede Natura 2000 que afecta total ou parcialmente o ámbito do instrumento.
G. Táboa de atributos da capa de zona de policía de áreas de risco potencial significativo de inundación (ARPSI).
Shape
da zona de policía de áreas de risco potencial significativo de inundación (ARPSI).
H. Táboa de atributos da capa de localización de especies recollidas no Catálogo galego de especies ameazadas e no Catálogo español de especies exóticas invasoras.
Shape
da localización de especies recollidas no Catálogo galego de especies ameazadas e no Catálogo español de especies exóticas invasoras.
I. Táboa de atributos da capa de bosques produtivos.
Shape
da superficie cuberta por bosques produtivos, considéranse «bosques produtivos» aquelas masas arbóreas en que se desenvolve unha selvicultura activa, constituídas por eucaliptales ou por plantacións doutras especies realizadas para seren aproveitadas cunha quenda máxima de 15 anos.
J. Táboa de atributos da capa de superficie ocupada por masas de
Eucalyptus globulus
fóra dos distritos de aplicación dos modelos silvícolas EG1 e EG2.
No caso de montes situados fóra dos distritos de aplicación dos modelos silvícolas EG1 e EG2 establecidos na Orde do 19 de maio de 2014 pola que se establecen os modelos silvícolas ou de xestión forestal orientativos e referentes de boas prácticas forestais para os distritos forestais de Galicia. Shape coa superficie ocupada por masas de
Eucalyptus globulus
.
Enténdese que unha superficie está ocupada por esta especie se se atopa representada polo menos polo 90 % dos pés maiores ou é unha repoboación efectuada polo menos nun 90 % con esta especie.
K. Táboa de atributos da capa de superficie ocupada por masas de
Eucalyptus nitens
fóra dos distritos de aplicación dos modelos silvícolas EN1 e EN2.
No caso de montes situados fóra dos distritos de aplicación dos modelos silvícolas EN1 e EN2 establecidos na Orde do 19 de maio de 2014 pola que se establecen os modelos silvícolas ou de xestión forestal orientativos e referentes de boas prácticas forestais para os distritos forestais de Galicia.
Shape
coa superficie ocupada por masas de
Eucalyptus nitens
.
Enténdese que unha superficie está ocupada por esta especie se se atopa representada polo menos polo 90 % dos pés maiores ou é unha repoboación efectuada polo menos nun 90 % con esta especie.
L. Táboa de atributos da capa de superficie con fracción de cuberta arborizada superior ao 20 %.
Shape c
oa superficie con fracción de cuberta arborizada superior ao 20 %.